*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*165. számú előterjesztés*

Bátaszék Város Önkormányzat Képviselő-testületének 2018. október 31.-én

16,00 órakor megtartandó ülésére

*A Bátaszéki Sportegyesület forrás biztosítás iránti kérelme*

|  |
| --- |
| **Előterjesztő:** Dr. Bozsolik Róbert polgármester**Készítette:** Mórocz Zoltán pénzügyi irodavezető**Törvényességi ellenőrzést végezte:** Kondiczné dr. Varga Erzsébet jegyző**Tárgyalja:**PG Bizottság: 2018. 10. 30. |

***Tisztelt Képviselő-testület!***

A Bátaszéki Sport Egyesület elnöke 2018. október 26-án az előterjesztés mellékletét képező sportfejlesztési támogatási kérelemmel kereste meg a polgármestert, illetve a képviselő-testületet. A kérelemben ismerteti, hogy az egyesület labdarúgó szakosztálya a TAO látványsport csapattámogatások rendszerében egy jelentős támogatási keret megszerzésére kapott lehetőséget a szakszövetségektől. A sportpályán tervezett nagyrészt TAO támogatásból megvalósuló műfüves labdarúgópálya megépítésére a testület a 40/2018 (II.14) határozatában már kötelezettséget vállalt 21 690 227 Ft összegben. Az egyesület jelen kérelmében az ingatlan beruházásoknál a sportpályán a raktárhoz, illetve kazánházhoz vezető terület viacolor burkolására vonatkozó a pályázat szerinti 30%-os önerejét 240 692 Ft összegben szeretné támogatásként megkérni az önkormányzattól.

A kérelemben leírják, hogy az egyesület pénzügyi helyzete nem teszi lehetővé, hogy négy szakosztály működtetése, valamint az utánpótlás neveléséhez kötött támogatási önerő finanszírozása mellett a sportfejlesztések önerejét is biztosítsa, ezért a sportfejlesztések megvalósításához szükséges 240 692 Ft önerő finanszírozására nyújtott be kérelmet a BSE.

Kérésüket támogatva, az alábbi határozati javaslat elfogadását javasoljuk:

**H a t á r o z a t i j a v a s l a t :**

**A Bátaszéki Sport Egyesület részére 2018. évi sportfejlesztési támogatás megállapítására**

Bátaszék Város Önkormányzatának Képviselő-testülete

1. a Bátaszéki Sport Egyesület (7140 Bátaszék, Szabadság u. 4., bankszámlaszám: 71800288-10106585 Hungária Takarék) részére 240 692 Ft vissza nem térítendő sportfejlesztési támogatást biztosít a határozat melléklete szerinti bontásban az önkormányzat 2018. évi költségvetésének terhére;
2. felhatalmazza a város polgármesterét a támogatási szerződés aláírására.

*Határidő:* 2018. november 15.

*Felelős:* Kondriczné dr. Varga Erzsébet jegyző

(a határozat megküldéséért) és

 Dr. Bozsolik Róbert polgármester

 (a támogatási szerződés megkötéséért)

*Határozatról értesül:* Bátaszéki Sport Egyesület

 Bátaszéki KÖH pénzügyi iroda

 irattár

… /2018.(X.31) önkormányzati határozat melléklete

|  |  |  |  |
| --- | --- | --- | --- |
| **Labdarúgáshoz kapcsolódó fejlesztések** |  |  |  |

|  |  |  |  |  |
| --- | --- | --- | --- | --- |
| **Megnevezés**  | **Kategória** |  **Jóváhagyott közvetlen TAO támogatási összeg** | **Pályázati önerő (Önkormányzati támogatás)** | **Elszámolandó teljes bekerülési érték** |
| Térburkolat a kazánházhoz, illetve szertárhoz. környezetrendezés (INGATLAN) | Környezetrendezés | 544 802 Ft | 240 692 Ft | 785 495 Ft |
| **Összesen:**  |  | **544 802 Ft** | **240 692 Ft** | **785 495 Ft** |



Sport Egyesület Bátaszék

**Ügyiratszám:**

**Tárgy:** 2018 évi TAO támogatás sportfejlesztési önerő támogatási kérelme a sportpályán létrehozott térburkolat elkészítéséhez.

**Bátaszék Város Önkormányzata**

Bátaszék

Szabadság u. 4.

7140

**Tisztelt Dr. Bozsolik Róbert polgármester Úr!**

A Sport Egyesület Bátaszék 2017.04.30-án sporttámogatási kérelmeket (sportfejlesztési programot) nyújtott be a Magyar Labdarúgó Szövetséghez. Annak érdekében, hogy az egyesület labdarúgó, szakosztálya a látvány csapatsportokra vonatkozó TAO támogatásokból meg tudja valósítani a sportfejlesztési programját. A TAO támogatások sikeres beérkezése teszi lehetővé az egyesület utánpótlás nevelési feladatainak megvalósítását, tehát kulcskérdés az egyesület biztonságos működése tekintetében.

Előzmények:

2017.10.11-én kaptuk kézhez az MLSZ jóváhagyó határozatát, amelyben **60 733 233 Ft** teljes támogatási keretet állapítottak meg a labdarúgó szakosztálynak. A keretösszeg tartalmaz 2 643 873 Ft nem ingatlanhoz kapcsolódó, illetve 49 095 268 Ft ingatlanhoz kapcsolódó közvetlen fejlesztési támogatást. A testület 2017.12.13-ai döntésével már biztosított önerő támogatást az egyesület részére 1 168 127 Ft összegben. Az ingatlan beruházásokkal kapcsolatban, a támogatók felkeresése megtörtént és elkülönített számlán rendelkezésre áll a megvalósításhoz szükséges támogatási összeg 70%-a. A műfüves pályával kapcsolatban hosszabbítási kérelmet terjesztettünk be az MLSZ felé, amit a szervezet elfogadott. Így szinkronban a képviselő- testület által jóváhagyott, vállat önerő biztosítása is kitolódik a 2019. évre. Az ingatlan beruházásoknál a műfüves pálya megépítése mellett a raktárhoz, illetve kazánházhoz vezető terület viacolor burkolást viszont a nyár folyamán megvalósította a pályázat szerint az egyesület és ennek a 30%-os ön erejét 240 692 FT összegben szeretnék támogatásként megkérni az önkormányzattól.

A szakszövetségek által jóváhagyott határozatokban az alábbi fejlesztésekre kaptunk lehetőséget:

|  |  |  |  |  |
| --- | --- | --- | --- | --- |
| **Megnevezés**  | **Kategória** |  **Jóváhagyott közvetlen TAO támogatási összeg** | **Pályázati önerő (Önkormányzati támogatás)** | **Elszámolandó teljes bekerülési érték** |
| Műfüves nagypálya építés (INGATLAN) | Pályaépítés | 48 550 466 Ft | 21 449 534 Ft | 70 000 000 Ft |
| Térburkolat a kazánházhoz, illetve szertárhoz. környezetrendezés (INGATLAN) | Környezetrendezés | 544 802 Ft | 240 692 Ft | 785 495 Ft |
| **Összesen:**  |  | **51 739 141 Ft** | **22 858 354 Ft** | **74 597 495 Ft** |

A fentiekből látható, hogy a sportfejlesztések jelentős részben a sportpályán kialakításra kerülő műfüves pálya megépítését célozza. A sportpálya és a hozzá kapcsolódó ingatlanok Bátaszék Város Önkormányzatának tulajdonában vannak. A fejlesztések megvalósulása jelentősen javítaná a pálya használhatóságát.

Az egyesület pénzügyi lehetőségei nem adnak lehetőséget a sportfejlesztési támogatás öneröjének finanszírozására, mivel az utánpótlás nevelésre fordított önerő, valamint a szakosztályok működtetési kiadásai lekötik a pénzforrásaink jelentős részét. Ezért a polgármester úrhoz, illetve a képviselő testülethez fordulunk azzal a kérelemmel, hogy szíveskedjenek önkormányzati forrásból az önerőt a fentiekben ismertetett sportfejlesztésekhez az egyesület részére biztosítani.

A TAO eszközfejlesztési támogatás jó lehetőséget biztosít mind az önkormányzat, mind a sportegyesület részére, hogy a sportfejlesztéseket hatékonyan kisebb ráfordításokkal meg tudják valósítani.

Kérem a polgármester urat és a képviselő testületet, hogy a kérelmünkben megjelenített önerő kereteket szíveskedjenek az egyesület számára ütemezve biztosítani, ezzel lehetőséget teremtve a sportfejlesztések TAO támogatásának lehívására, érvényesítésére.

Támogatásukban és a sportfejlesztések megvalósulásában bízva várjuk döntésüket, visszajelzésüket!

Tisztelettel:

Bátaszék, 2018. 10. 26.

**Nagy Ákos**

 BSE elnök

Bátaszéki Sportegyesület 7140 Bátaszék Szabadság u. 4.

adószám:19952819-1-17 Tel: 74 591 500 mail: penzugy@bataszekph.hu